เงินบาทเปิด 35.73/75 ทิศทางแข็งค่าต่อ
เงินบาทเปิด 35.73/75 ทิศทางแข็งค่าต่อหลัง BOJ ใช้นโยบายดบ.ติดลบ-รอผลกนง.
1 ก.พ. 2559

นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.73/75 บาท/ดอลลาร์ จากเย็นวันศุกร์ที่อยู่ที่ระดับ 35.70 บาท/ดอลลาร์
“ล่าสุดเงินบาทอยู่ที่ 35.67/68 เป็นผลมาจากธนาคารกลางญี่ปุ่น (BOJ) ตัดสินใจใช้นโยบายอัตราดอกเบี้ยติดลบครั้งแรก ค่อนข้างเซอร์ไพรส์ตลาด ทำให้ดอลลาร์เยนขึ้นมาค่อนข้างแรง ขณะที่เงินทุนไหลเข้ามาใน Emerging Market ทางเราและสิงคโปร์ ส่งผลให้ค่าเงินบาทกลับมาแข็งค่าอย่างรวดเร็วในวันศุกร์และต่อเนื่องในวันนี้”นักบริหารเงิน กล่าว
สำหรับวันนี้ทิศทางเงินบาทน่าจะเคลื่อนไหวในทิศทางแข็งค่าต่อ ประเมินกรอบวันนี้ 35.55-35.80 บาท/ดอลลาร์ ขณะที่สัปดาห์นี้มีปัจจัยที่ต้องติดตามคือผลการประชุมคณะกรรมการนโยบายการเงิน (กนง.) และตัวเลขการจ้างงานนอกภาคเกษตรของสหรัฐฯ